Ana Maria Vela Rubio

**Ana María Vela Rubio** (Puente Genil, Kordoba, 1901eko urriaren 29a – Bartzelona, Herrialde Katalanak, 2017ko abenduaren 15a) jatorri andaluziarreko kataluniar ehun urtedun jostuna izan zen, 117 urte bete zituena. Emma Moranoren heriotzaren ostean, 2017an, Europako emakume zaharrena bihurtu zen, eta munduko laugarrena. 116 urte eta 47 egun zituela hil zenean, Espainiako lurraldean eta Iberiar penintsulan jaiotako historian urte gehien izandako pertsona izan zen.

## Bizitza 
Ana Maria 1901ean jaio zen Puente Genilen (Kordoba), bizi-itxaropena 40 urtetik beherakoa zen sasoian. Umezurtz geratu zen txikitan. Malagako janari-denda baten jabe izan zen, lau seme-alaba hazi zituen bitartean. Inoiz ez zen bere bikotekide eta seme-alaben aitarekin ezkontzera iritsi, haren gurasoek ez baitzuten harremana onartzen.

### Lan ibilbidea 
1950 inguruan Bartzelonara joan zen bizitzera bere bikotekidearekin eta hiru seme-alabarekin. Han, Terrassako Tuberkulosoen Erietxean aritu zen, ebakitzaile-jostun lanetan.

2005ean zaharren egoitza batean sartu zen. Bere alaba Ana (1927ko abenduan jaioa) egunero joaten zen ikustera, egoitzatik oso gertu bizi baitzen. Geroago, Alzheimer gaitza zuela, amarekin batera sartu zen egoitza berean. Bere alaba, Carmelita, 10 urte besterik ez zituela hil zen. Bere seme Antonio (1923-2005) 82 urterekin hil zen, eta bere beste semea, gizonezkoa eta Malagan bizi zena, Juan (1930-2016) 86 urterekin hil zen.

### Heriotza 
2005ean zaharren egoitza batean sartu zen eta bertan bizi izan zen hil arte. 

## Adin errekorrak 
2014ko otsailaren 25ean Francisca García Torres hil zenean Espainian bizi zen pertsonarik zaharrena bihurtu zen. Hala ere, ez zen 2016ko uztailaren 27ra arte Espainian jaiotako emakumerik zaharrena, orduan iritsi baitzen Ramona Trinidad Iglesias-Jordán puertorricarra hil zen adinera, 114 urte eta 272 egun zituela, Puerto Rico Espainiako Inperioaren parte zenean jaio zen eta.

2017ko apirilaren 3ra arte itxaron behar izan zuen Espainian jaiotako pertsonarik zaharrena izateko, Puerto Ricoko Emiliano Mercado del Toro 115 urte eta 156 egunez bizi izan baitzen.

2017ko otsailaren 20tik, Vela Rubio iberiar penintsulako pertsonarik zaharrena izan zen, 115 urte eta 114 egunekin Maria de Jesus portugaldarraren adina gainditu baitzuen.

2017ko apirilaren 15ean Emma Morano italiarra hil zenean, Europan bizi zen pertsonarik zaharrena izan zen, eta munduko hirugarrena. Violet Brown jamaikarra 2017ko irailaren 15ean hil zenean, lehen ez-japoniarra, Gerontology Research Group taldeak egiaztatutako adina zutenen artean.

2016ko uztailaren 27an munduko 50 pertsonarik zaharrenetakoa bihurtu zen, urte horretako azaroaren 6an 40 pertsonetako bat, 2017ko martxoaren 2an 30 pertsonetako bat eta gero uztailaren 8an 20 pertsonetako bat.

2016ko urriaren 29a 115 urte bete zituen espainiar bakarra bihurtu zen, hurrengo urtean, 2017ko urriaren 29an, 116 urte bete zituen espainiar bakarra bihurtu zen eta hirugarren europarra, Emma Morano italiarraren eta Jeanne Calment frantziarraren ondoren.

Adina egiaztatu zaien pertsonen artean, 2017ko ekainaren 14an Europan bizi ziren edo hil ziren pertsona zaharrenen artean hirugarren postuan zegoen, 115 urte eta 228 egunekin Charlotte Hughes britainiarra hil zen adinera iritsi zenean, eta 2017ko uztailaren 13an Europan jaiotako hirugarren pertsona zaharrena zen, 115 urte eta 257 egunekin Dina Manfredini (sortzez Guerri) adinera iritsi zenean, Italian jaioa, baina Estatu Batuetan hildakoa. Jeanne Calment frantziarra eta Emma Morano italiarra ziren gainditzen zuten bakarrak.

## Erreferentziak 
## Ikus, gainera 
* Bizirik dauden munduko pertsonarik zaharrenen zerrenda

## Kanpo estekak